Държавен вестник, бр. 33, 2014 г., стр. 124

СТР.  124	
Д Ъ Р Ж А В Е Н  В Е С Т Н И К 	
БРОЙ  33
разтоварен, и всякакви остатъци след разто-
варване на кораба;
.3 нивото на водата в сантините и баласт-
ните танкове;
.4 издигнатите сигнали и светлини или 
подаваните звукови сигнали;
.5 броя на членовете на екипажа, необхо-
дим на борда, и присъствието на други лица 
на борда;
.6 състоянието на противопожарните сред-
ства;
.7 някои специални пристанищни правила;
.8 постоянните и специалните заповеди 
на капитана;
.9 възможните начини за свръзка между 
кораба и бреговия персонал, включително 
пристанищните власти, в случай на опасност 
или искане за помощ;
.10. други важни условия за безопасността 
на кораба, неговия екипаж, товара или за 
опазване на околната среда от замърсяване, и
.11. процедурите за уведомяване на съответ-
ните власти за всяко замърсяване на околната 
среда в резултат от дейностите на кораба.
99. Преди да приеме вахтата, приемащият 
помощник-капитан трябва да се убеди, че:
.1 осигуряването на вързалата и котвената 
верига е нормално;
.2 съответните сигнали или светлини са 
правилно разположени или издигнати, или се 
подават правилно звуковите сигнали;
.3 мерките за безопасност и противопо-
жарните правила се съблюдават;
.4 е запознат с естеството на вредните или 
опасните вещества, които се товарят или раз-
товарват, както и с необходимите действия в 
случай на разлив или пожар;
.5 няма външни предпоставки и условия 
за излагане кораба на опасност, както и че 
неговият кораб не създава опасност за дру-
гите кораби.
Част 5-2 – Приемане на машинна вахта
100. Преди да приеме вахтата, приемащият 
механик трябва да бъде информиран от пре-
даващия относно:
.1 разпорежданията за деня, специалните 
разпореждания, свързани с експлоатацията 
на кораба, техническото обслужване, ремон-
тите на корабните механизми и контролните 
системи;
.2 естеството на всички дейности по под-
държането и техническото обслужване на 
механизмите и системите на кораба, заетите в 
тези дейности лица и възможните опасности;
.3 нивото и състоянието на водата или 
утайките в сантините, баластните танкове, 
слоп танковете, танковете за отпадъчни води, 
отстойните танкове, както и за специалните 
изисквания за използване или изхвърляне на 
наличните количества;
.4 всякакви специални изисквания за 
отстраняване на отпадъци от санитарната 
система;
.5 състоянието и степента на готовност за 
използване на преносимите пожарогасителни 
средства и стационарните пожарогасителни 
уредби и пожароизвестителни системи;
.6 упълномощените за извършване на ре-
монтни работи лица, тяхното работно място 
и естеството на ремонтните работи и другите 
упълномощени лица и необходимия екипаж;
.7 всички пристанищни правила по отноше-
ние на корабните отпадъци, противопожарните 
изисквания и готовността на кораба, особено 
когато се очаква лошо време;
.8 възможните начини за свръзка между 
кораба и брега, включително с пристанищните 
власти, в случай на възникване на аварийна 
ситуация или за искане на помощ;
.9 други важни условия за безопасността 
на кораба, неговия екипаж, товара или за 
опазване на околната среда от замърсяване, и
.10 процедурите за уведомяване на съответ-
ните власти за всяко замърсяване на околната 
среда в резултат на техническа дейност.
101. Преди да приеме вахтата, приемащият 
механик трябва да бъде информиран от пре-
даващия, както е изложено по-горе, и:
.1 да знае наличните и потенциалните 
източници на енергия, топлина и осветление 
и тяхното разпределение;
.2 да знае разположението и наличностите 
на горивото, маслата и всички запаси на вода, и
.3 да бъде готов да подготви кораба и 
неговите механизми, доколкото е възможно, 
за непредвидена или за аварийна ситуация, 
както се изисква.
Част 5-3 – Носене на палубна вахта
102. Вахтеният помощник-капитан трябва:
.1 през съответни интервали от време да 
обикаля и проверява кораба;
.2 да обръща особено внимание на:
.2.1 състоянието и закрепването на трапа, 
котвената верига и вързалата, особено по 
време на смяната на приливно-отливното те-
чение или на кей с голямо издигане и падане 
на нивото на водата, като, ако е необходимо, 
предприема действия, докато се убеди, че те 
са в нормално работно състояние,
.2.2 газенето, водата под кила и състоя-
нието на кораба за избягването на опасен 
крен или диферент при товарни операции 
или баластиране,
.2.3 състоянието на времето и морето,
.2.4 съблюдаването на всички правила за 
безопасност и противопожарна охрана,
.2.5 нивото на водата в сантините и тан-
ковете,
.2.6 наличието и местонахождението на 
всички лица на борда, особено на тези в от-
далечени или затворени помещения, и